Да 80-годдзя з дня нараджэння Уладзіміра Караткевіча ў Менску выйшла навэла “Ладдзя Роспачы” ў непадцэнзурным выглядзе. У выданні дэталёва паказаныя і прааналізаваныя ўсе цэнзарска-рэдактарскія праўкі. Фактычна – гэта першы твор у беларускай літаратуры, разгледжаны такім чынам. У кнізе змешчаныя фотакопія рукапісу Уладзіміра Караткевіча, фотакопія машынапісу перакладу Васіля Сёмухі на рускую мову з рукапіснымі праўкамі Караткевіча, друкапіс беларускага варыянта, аналіз усіх правак з каментарамі, 55 ілюстрацыяў, 27 з якіх друкуюцца ўпершыню, прадмова Рыгора Барадуліна і паслямова Васіля Сёмухі. Аб працы над кнігай расказвае аўтар ідэі перавыдання журналіст Глеб Лабадзенка.